CELEX: 32009L0025
Language: mt
Date: 2009-04-02 00:00:00
Title: Direttiva tal-Kummissjoni 2009/25/KE tat- 2 ta’ April 2009 li temenda d-Direttiva tal-Kunsill 91/414/KEE fir-rigward tal-estensjoni tal-użu tas-sustanza attiva pyraclostrobin (Test b’relevanza għaż-ŻEE)

3.4.2009   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               L 91/20
            
         DIRETTIVA TAL-KUMMISSJONI 2009/25/KE
   tat-2 ta’ April 2009
   li temenda d-Direttiva tal-Kunsill 91/414/KEE fir-rigward tal-estensjoni tal-użu tas-sustanza attiva pyraclostrobin
   (Test b’relevanza għaż-ŻEE)
   IL-KUMMISSJONI TAL-KOMUNITÀ EWROPEA
   Wara li kkunsidrat it-Trattat li jistabbilixxi l-Komunità Ewropea,
   Wara li kkunsidrat id-Direttiva tal-Kunsill 91/414/KEE tal-15 ta’ Lulju 1991 li tikkonċerna t-tqegħid fis-suq ta’ prodotti għall-ħarsien tal-pjanti (1), u b’mod partikolari t-tieni inċiż tat-tieni subparagrafu tal-Artikolu 6(1) tagħha,
   Billi:
   
               (1)
            
            
               Bis-saħħa tad-Direttiva tal-Kummissjoni 2004/30/KE (2), il- kienet inkluża bħala sustanza attiva fl-Anness I tad-Direttiva 91/414/KEE.
            
         
               (2)
            
            
               Meta kien qed japplika għall-inklużjoni tal-pyraclostrobin, il-manifattur tagħha, BASF SE (minn hawn ‘il quddiem “in-notifikatur”), issottometta dejta dwar l-użi biex jiġu kkontrollati ċerti fungi, liema dejta appoġġjat il-konklużjoni ġenerali li tgħid li jista’ jagħti l-każ li prodotti li jipproteġu l-pjanti li fihom il-pyraclostrobin ikunu mistennija jissodisfaw ir-rekwiżiti ta’ sikurezza stabbiliti fl-Artikolu 5(1)(a) u (b) tad-Direttiva 91/414/KEE. Għalhekk, il-pyraclostrobin kienet inkluża fl-Anness I ta’ dik id-Direttiva bid-dispożizzjonijiet speċifiċi li l-Istati Membri jistgħu jawtorizzaw biss użi tagħha bħala fungiċida.
            
         
               (3)
            
            
               Barra l-kontroll ta’ fungi f’ċerti użi agrikoli, in-notifikatur issa applika għal emenda f’dawk id-dispożizzjonijiet speċifiċi fir-rigward tal-użu tal-pyraclostrobin bħala regolatur fit-tkabbir tal-pjanti. Sabiex tkun appoġġjata din l-estensjoni tal-użu, in-notifikatur issottometta informazzjoni addizzjonali.
            
         
               (4)
            
            
               Il-Ġermanja evalwat l-informazzjoni u d-dejta sottomessi min-notifikatur. F’Ottubru 2008 l-Ġermanja informat lill-Kummissjoni li waslet għall-konklużjoni li l-estensjoni tal-użu mitluba ma tikkawżax riskji oħrajn barra dawk li diġà kienu kkunsidrati fid-dispożizzjonijiet speċifiċi għall-pyraclostrobin fl-Anness I tad-Direttiva 91/414/KEE u fir-rapport ta’ reviżjoni tal-Kummissjoni dwar is-sustanza. B’mod partikolari, din l-estensjoni ma tinvolvix biss modifikazzjoni tal-applikazzjoni tal-parametri kif iffissati fid-dispożizzjonijiet speċifiċi tal-Anness I tad-Direttiva 91/414/KEE.
            
         
               (5)
            
            
               Għalhekk huwa ġustifikat li jkunu modifikati d-dispożizzjonijiet speċifiċi għall-pyraclostrobin.
            
         
               (6)
            
            
               Għalhekk huwa xieraq li tiġi emendata d-Direttiva 91/414/KEE skont dan.
            
         
               (7)
            
            
               Il-miżuri stipulati f’din id-Direttiva huma skont l-opinjoni tal-Kumitat Permanenti għall-Katina Alimentari u s-Saħħa tal-Annimali,
            
         ADOTTAT DIN ID-DIRETTIVA:
   Artikolu 1
   L-Anness I tad-Direttiva 91/414/KEE huwa emendat kif stabbilit fl-Anness għal din id-Direttiva.
   Artikolu 2
   L-Istati Membri għandhom jadottaw u jippubblikaw sa mhux iktar tard mit-3 ta’ Awwissu 2009, il-liġijiet, ir-regolamenti u d-dispożizzjonijiet amministrattivi meħtieġa biex jikkonformaw ma’ din id-Direttiva. Għandhom jikkomunikaw minnufih lill-Kummissjoni t-test ta’ dawn id-dispożizzjonijiet u t-tabella ta’ korrelazzjoni bejn dawn id-dispożizzjonijiet u din id-Direttiva.
   Għandhom japplikaw dawn id-dispożizzjonijiet mill-4 ta’ Awwissu 2009.
   Meta l-Istati Membri jadottaw dawn id-dispożizzjonijiet, dawn għandu jkun fihom referenza għal din id-Direttiva jew għandhom ikunu akkumpanjati minn tali referenza fl-okkażjoni tal-pubblikazzjoni uffiċjali tagħhom. L-Istati Membri għandhom jiddeterminaw kif għandha ssir din ir-referenza.
   Artikolu 3
   Din id-Direttiva għandha tidħol fis-seħħ fl-għoxrin jum wara dak li fih tiġi ppubblikata f’Il-Ġurnal Uffiċjali tal-Unjoni Ewropea.
   Artikolu 4
   Din id-Direttiva hija indirizzata lill-Istati Membri.
   
      Magħmul fi Brussell, 2 ta’ April 2009.
      
         
            Għall-Kummissjoni
         
         Androulla VASSILIOU
         
            Membru tal-Kummissjoni
         
      
   
   
      (1)  ĠU L 230, 19.8.1991, p. 1.
   
      (2)  ĠU L 77, 13.3.2004, p. 50.
   
      ANNESS
      Fl-Anness I tad-Direttiva 91/414/KEE, ir-ringiela 82 hi sostitwita b’dan li ġej:
      
         
                     “82
                  
                  
                     Pyraclostrobin
                     Nru CAS 175013-18-0
                     Nru CIPAC 657
                  
                  
                     methyl N-(2-{[1-(4-chlorophenyl)-1H-pyrazol-3-yl]oxymethyl}phenyl) N-methoxy carbamate
                  
                  
                     975 g/kg
                     L-impurità ta’ manifattura d-dimethyl sulfate (DMS) huwa kkunsidrat li huwa ta’ riskju tossikoloġiku u ma għandux jaqbeż konċentrazzjoni ta’ 0,0001 % fil-prodott tekniku.
                  
                  
                     fl-1 ta’ Ġunju 2004.
                  
                  
                     fil-31 ta’ Mejju 2014.
                  
                  
                     L-użi bħala fungiċida u regolatur għat-tkabbir tal-pjanti biss jistgħu jiġu awtorizzati.
                     Għall-implimentazzjoni tal-prinċipji uniformi tal-Anness VI, għandhom jitqiesu l-konklużjonijiet tar-rapport ta’ reviżjoni dwar il-pyraclostrobin, u b’mod partikolari l-Appendiċi I u II tiegħu, kif iffinalizzat mill-Kumitat Permanenti dwar il-Katina Alimentari u s-Saħħa tal-Annimali fit-28 ta’ Novembru 2003. F’din il-valutazzjoni ġenerali, l-Istati Membri:
                     
                                 —
                              
                              
                                 għandhom jagħtu attenzjoni partikolari għall-ħarsien tal-organiżmi akkwatiċi, speċjalment il-ħut.
                              
                           
                                 —
                              
                              
                                 għandhom jagħtu attenzjoni partikolari għall-ħarsien tal-antropodi terrestri u l-ħniex.
                              
                           Miżuri ta’ tnaqqis tar-riskju għandhom ikunu applikati fejn hu xieraq.
                     L-Istati Membri għandhom jinfurmaw lill-Kummissjoni skont l-Artikolu 13(5) dwar l-ispeċifikazzjoni tal-materjal tekniku kif kummerċjalment manufatturat.”